ΚΑΝΟΝΙΣΜΟΣ (ΕΟΚ) αριθ. 3685/91 ΤΗΣ ΕΠΙΤΡΟΠΗΣ της 17ης Δεκεμβρίου 1991 για την τροποποίηση του κανονισμού (ΕΟΚ) αριθ. 3540/85 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2036/82 του Συμβουλίου της 19ης Ιουλίου 1982 περί θεσπίσεως των γενικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 2206/90 (2), και ιδίως το άρθρο 12α παράγραφος 4,

Εκτιμώντας:

ότι το άρθρο 31β παράγραφος 3 του κανονισμού (ΕΟΚ) αριθ. 3540/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1906/91 (4), προβλέπει ότι η προσκόμιση του πρωτοτύπου του αντιτύπου ελέγχου Τ5 είναι το μόνο μέσο για να αποδειχθεί ότι έχει πληρωθεί η υποχρέωση να δοθεί στο προϊόντα ένας από τους προβλεπόμενους προορισμούς- ότι είναι αναγκαία συμπληρωματικά μέτρα για να καλυφθούν οι περιπτώσεις κατά τις οποίες δεν είναι διαθέσιμο το πρωτότυπο του αντιτύπου ελέγχου Τ5 αλλά αυτό δεν οφείλεται σε λάθος του ατόμου που έχει συστήσει την εγγύηση-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 31β παράγραφος 3 του κανονισμού (ΕΟΚ) αριθ. 3540/85, προστίθεται το ακόλουθο κείμενο:

"Εντούτοις, με την επιφύλαξη της διαδικασίας που προβλέπεται στο άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70, όταν το αντίτυπο ελέγχου Τ5 δεν έχει προσκομισθεί εντός της προβλεπόμενης προθεσμίας, η αρμόδια αρχή που κατέχει την εγγύηση εξετάζει εντός του τριμήνου που έπεται της λήξεως της εν λόγω προθεσμίας εάν η πρωτογενής απαίτηση μπορεί να θεωρηθεί ότι έχει πληρωθεί εκ του γεγονότος ότι:

α) η ενίσχυση για τα εν λόγω προϊόντα έχει καταβληθεί από το κράτος μέλος στο έδαφος του οποίου έλαβε χώρα η μεταποίηση

και

β) το ποσό της αντιστοιχεί σε εκείνο το οποίο δικαιούται ο εμπορευόμενος

και

γ) της έχει προσκομισθεί έγγραφο των τελωνειακών υπηρεσιών που βεβαιώνουν λήψη του πρωτοτύπου του αντιτύπου ελέγχου Τ5 που έχει συμπληρωθεί σύμφωνα με το άρθρο 13 του κανονισμού (ΕΟΚ) αριθ. 2823/87.

Στα πλαίσια των στοιχείων α) και β), τα κράτη μέλη παρέχουν αμοιβαία την αναγκαία βοήθεια.

Με την επιφύλαξη του άρθρου 22 παράγραφος 3 πρώτο εδάφιο του κανονισμού (ΕΟΚ) αριθ. 2220/85, η εγγύηση παρακρατείται εάν, στο τέλος του τριμήνου που προβλέπεται στο προηγούμενο εδάφιο, δεν μπορεί να θεωρηθεί ότι έχει πληρωθεί η πρωτογενής απαίτηση."

Άρθρο 2

Ο παρών κανονισμός αρχίζει να ισχύει από τις 31 Δεκεμβρίου 1991.

Εφαρμόζεται στις εγγυήσεις που δεν έχουν καταπέσει οριστικά την ημερομηνία ενάρξεως ισχύος του. Για τις εγγυήσεις αυτές η προβλεπόμενη εξέταση μπορεί να εξετασθεί εντός προθεσμίας έξι μηνών από την εν λόγω ημερομηνία.

Εντούτοις το άρθρο 31β παράγραφος 3 στοιχείο γ) του κανονισμού (ΕΟΚ) αριθ. 3540/85 δεν εφαρμόζεται σε όλες τις περιπτώσεις στις οποίες δεν έχει συσταθεί η εγγύηση πριν από την έναρξη ισχύος του παρόντος κανονισμού. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 219 της 28. 7. 1982, σ. 1. (2) ΕΕ αριθ. L 201 της 31. 7. 1990, σ. 11. (3) ΕΕ αριθ. L 342 της 19. 12. 1985, σ. 1. (4) ΕΕ αριθ. L 169 της 29. 6. 1991, σ. 46.